Ryder Cup 2006

Ryder Cup 2006 var den 36. utgaven av Ryder Cup Matches, en lagkonkurranse i golf mellom USA og Europa. Turneringen ble arrangert 22. til 24. september 2006 på The K Club i landsbyen Straffan i Kildare i Irland. Med 18½–9½ vant Europa over USA for tredje gang på rad. Det europeiske laget slo USA i alle turneringens fem seksjoner; 2½–1½ i hver av fourball- og foursome-matchene og 8½–3½ i single-matchene.

Kaptein for det europeiske laget var Ian Woosnam fra Wales.
Kaptein for det amerikanske laget var Tom Lehman fra Minnesota.

Åpningsseremonien fant sted torsdag 21. september på The K Club. Underholdningen bestod av tradisjonell irsk musikk og dans, inkludert det offisielle Ryder Cup-temaet komponert av Donal Lunny og fremført av tolv irske musikere, fullt kor og et 24-manns orkester. Etter at Irlands president Mary McAleese hadde ønsket velkommen, presenterte de to kapteinene sine grupperinger for fredagens fourball-matcher.

I begynnelsen av uken, 18.–19. september, ble det også arrangert Junior Ryder Cup, som er ungdomsturneringen mellom USA og Europa. Turneringen, som fant sted på The Celtic Manor Resort i Wales, endte 6–6 og Europa beholdt dermed trofeet.

Lagene

USA

  USA Spiller Alder PGA-touren Verdensranking Seire i år Tidligere Ryder Cup  Tom Lehman (kaptein)  47  –  1995, 1997 og 1999  Corey Pavin (visekaptein)  46  –  1991, 1993, og 1995  Loren Roberts (visekaptein)  56  –  1995  Tiger Woods  30  1 ($ 8 641 563)  1  8  1997, 1999, 2002 og 2004   Phil Mickelson  36  3 ($ 4 256 505)  2  2  1995, 1997, 1999, 2002 og 2004  Jim Furyk  36  2 ($ 6 084 016)  3  2  1997, 1999, 2002 og 2004    Chad Campbell  32  12 ($ 2 519 357)  22  1  2004  David Toms  39  9 ($ 2 711 394)  16  1  2002 og 2004  Chris DiMarco  38  45 ($ 1 420 127)  15  1 (ET)  2004  Vaughn Taylor  30  34 ($ 1 648 554)   60  0   Ingen  J.J. Henry  31  23 ($ 2 003 075)  64  1   Ingen  Zach Johnson  30  17 ($ 2 253 366)  42  0   Ingen  Brett Wetterich  33  19 ($ 2 199 163)  68  1   Ingen  Stewart Cink (wildcard)  33  13 ($ 2 483 726)  23  0  2002 og 2004  Scott Verplank (wildcard)  42 35 ($ 1 633 450)  37  0  2002

Det amerikanske laget var klart etter PGA-mesterskapet 20. august. I tillegg til de ti direktekvalifiserte spillerne plukket Lehman ut Stewart Cink (nr. 12 på kvalifiseringslisten) og Scott Verplank (nr. 20) som sine kapteinsvalg. Lehman hadde hatt fire andre spillere på kortlisten: Lucas Glover (nr. 14), Davis Love III (nr. 15), Tim Herron (nr. 17) og visekaptein Corey Pavin (nr. 30). Fire av spillerne har ikke tidligere deltatt i Ryder Cup, men syv av spillerne har vunnet turneringer i 2006. Laget besøkte Irland i slutten av august for å bli kjent med banen.

Europa

  Europa Spiller Alder Verdensranking Seire i år Tidligere Ryder Cup  Ian Woosnam (kaptein)  48  –  1983, 1985, 1987, 1989, 1991, 1993, 1995 og 1997  Des Smyth (visekaptein)  53  –  1979 og 1981  Peter Baker (visekaptein)  40  –  1993  Henrik Stenson  30  11  2  Ingen  Luke Donald  28  9  1  2004  Sergio Garcia  26  8  0  1999, 2002 og 2004  David Howell  31  13  1  2004  Colin Montgomerie  43  14  1  1991, 1993, 1995, 1997, 1999, 2002 og 2004  Paul Casey  29  17  3  2004  Robert Karlsson  37  36  2  Ingen  Padraig Harrington  35  18  0  1999, 2002 og 2004  Paul McGinley  39  53  0  2002 og 2004  José María Olazábal  40  19  0  1987, 1989, 1991, 1993, 1997 og 1999  Darren Clarke (wildcard)  38  24  0  1997, 1999, 2002 og 2004  Lee Westwood (wildcard)  33  51  0  1997, 1999, 2002 og 2004

Det europeiske laget ble klart 3. september, under BMW International Open. José María Olazábal og Paul McGinley tok de to siste kvalifiserte plassene, etter at de eneste utfordrerne, Paul Broadhurst og Thomas Bjørn, mislyktes i å samle nok poeng. Woosnam valgte Darren Clarke og Lee Westwood som sine kapteinsvalg. Thomas Bjørn, som var foran Westwood på rankingen, ble rasende etter kunngjørelsen og gav Woosnam sterk kritikk for sine valg. Dagen etter unnskyldte Bjørn seg, og fikk samtidig en klekkelig bot fra PGA European Tour for sine uttalelser. Deler av det europeiske laget besøkte The K Club 7. september for å trene.

Bane
The K Club var arena for Ryder Cup 2006, og dette var første gang turneringen arrangeres i Irland. The K Club er en golfklubb med tilhørende hotell i Kildare i Irland og har to 18-hullsbaner: Palmer Course og Smurfit Course, begge tegnet av Arnold Palmer. Ryder Cup ble spilt på Palmer Course, en bane på 7337 yards med par 72.

Format

Ryder Cup omfatter diverse matchspill-runder mellom to lag på tolv spillere. Turneringen går over tre dager, fra fredag 22. til søndag 24. september. Det spilles om totalt 28 poeng, der vinneren av hver match tar ett poeng for sitt lag, mens et halvt poeng går til hvert av lagene dersom en match ender uavgjort etter 18 hull. Det lag som først får 14½ poeng, vinner Ryder Cup. Dersom begge lag ender opp med 14 poeng, går seieren til den regjerende mesteren.

Matchene spilles som følger:

 åtte foursome-matcher (fire på fredagen, fire på lørdagen)
 åtte fourball-matcher (fire på fredagen, fire på lørdagen)
 tolv singlematcher (alle på søndagen)

Program
(Alle tider i UTC.)

Tirsdag 19. september
Lagtrening

Onsdag 20. september
Lagtrening

Torsdag 21. september
Lagtrening
14.00–16.00: Åpningsseremoni

Fredag 22. september
07.00: Fourball-matcher begynner (med 15-minutters intervaller)
12.30: Foursome-matcher begynner (med 15-minutters intervaller)

Lørdag 23. september
07.00: Fourball-matcher begynner (med 15-minutters intervaller)
12.30: Foursome-matcher begynner (med 15-minutters intervaller)

Søndag 24. september
10.15: Single-matcher begynner (med 12-minutters intervaller)
16.15: Avslutningsseremoni

Resultater
 Fredag 22. september 

Etter første dag ledet Europa 5–3 over USA og trengte 9½ poeng for å vinne Ryder Cup (9 for å beholde trofeet). Det var rundt 45 000 tilskuere på turneringens første dag. Syv av dagens åtte matcher ble avgjort på hull 18. Dette var femte gang på rad at Europa har ledet Ryder Cup etter første dag. Woosnam benyttet alle 12 spillerne på det europeiske laget, mens Lehman brukte alle unntatt Vaughn Taylor.

 Formiddag: fire fourball-matcher 

 35px|EU-flagget Resultat 35px|USAs flagg Montgomerie & Harrington  1 opp Woods & Furyk Casey & Karlsson Delt Cink & Henry García & Olazábal  3 & 2 Toms & Wetterich Clarke & Westwood  1 opp Mickelson & DiMarco 2½ Fourball 1½ 2½ Totalt 1½ Ettermiddag: fire foursome-matcher 

 35px|EU-flagget Resultat 35px|USAs flagg McGinley & Harrington Delt Campbell & Johnson Howell & Stenson Delt Cink & Toms Westwood & Montgomerie Delt Mickelson & DiMarco Donald & García  2 opp Woods & Furyk 2½ Foursome 1½ 5 Totalt 3

Lørdag 23. september

For andre dag på rad valgte Woosnam å bruke alle lagets 12 spillere. Lehman gav ubrukte Vaughn Taylor en match, men sparte Brett Wetterich. Paul Casey avgjorde den 15. matchen med hole-in-one (den femte i Ryder Cups historie) på hull 14. Etter andre dag ledet Europa 10–6 og trengte 4½ poeng for å vinne Ryder Cup (4 for å beholde trofeet).

 Formiddag: fire fourball-matcher 

 35px|EU-flagget Resultat 35px|USAs flagg Casey & Karlsson Delt Cink & Henry García & Olazábal  3 & 2 Mickelson & DiMarco Clarke & Westwood  3 & 2 Woods & Furyk Stenson & Harrington  2 & 1 Verplank & Johnson 2½ Fourball 1½ 7½ Totalt 4½ Ettermiddag: fire foursome-matcher 

 35px|EU-flagget Resultat 35px|USAs flagg García & Donald  2 & 1 Mickelson & Toms Montgomerie & Westwood Delt Campbell & Taylor Casey & Howell  5 & 4 Cink & Johnson Harrington & McGinley  3 & 2 Furyk & Woods 2½ Foursome 1½ 10 Totalt 6

Søndag 24. september

Europa var klare favoritter foran søndagens tolv single-matcher, og trengte med en ledelse på 10–6 over USA kun 4½ poeng for å vinne Ryder Cup (4 for å beholde trofeet). Turneringen ble avgjort da Luke Donald slo Chad Campbell 2&1 og dermed sikret at Europa beholdt trofeet, etterfulgt av Henrik Stensons 4&3-seier over Vaughn Taylor som gav det europeiske laget en full seier over USA. På hull 14 i den 28. matchen gjorde Scott Verplank turneringens andre og Ryder Cup-historiens sjette hole-in-one.

Tolv single-matcher

 35px|EU-flagget Resultat 35px|USAs flagg Montgomerie  1 opp Toms García  4 & 3 Cink Casey  2 & 1 Furyk Karlsson  3 & 2 Woods Donald  2 & 1 Campbell McGinley Delt Henry Clarke  3 & 2 Johnson Stenson  4 & 3 Taylor Howell  5 & 4 Wetterich Olazábal  2 & 1 Mickelson Westwood  2 opp DiMarco Harrington  4 & 3 Verplank 8½ Single 3½ 18½ Totalt 9½

Eksterne lenker
 Ryder Cup 2006 
 The K Club

Kategori:Ryder Cup
Kategori:Golf i 2006
Kategori:Sportsarrangementer i Irland
Kategori:Golf i Irland